પોલીસ મથકમાંથી મળતી માહિતી મુજબ નવસારીમાં દરગાહ રોડ ઉપર મુસ્તાક તવા ફ્રાય હોટલ આવેલી છે. ગતરોજ રાત્રે ઈલિયાસ અબ્દુલગની મુલતાની (રહે. જૂના આવાબાગ સામે, ચારપુલ) અને તેમના બે મિત્ર આરીફ શેખ જમવા માટે ગયા હતા. જમીને ત્રણેય જણાંએ પૈસા મિત્રએ આપ્યા હશે એવું માની ગેટ બહાર જઈ રહ્યા હતા. તે સમયે હોટલના કર્મચારીએ તેમને બીલ ચૂકવવા જણાવતા તારા શેઠને ઓળખીએ છીએ. સવારે બીલના પૈસા આપી દઈશું તેવું કહેતા મેનેજર ખલીલ શેખ તથા હોટલના માલિક મુસ્તાક શેખ અને તેનો ભાઈ તૈયબ ઘટનાસ્થળે પહોંચી ગયા હતા. બીલના પૈસાની માગણી કરતા ત્રણેય જણાંએ ગાળ આપી ઉશ્કેરાઈ જઈ માર મારતા મામલો બિચક્યો હતો. મુસ્તાક અને તેના ભાઈને માર મારતા તેઓને હોસ્પિટલમાં દાખલ કરાયા હતા.